Document ID: /roh_data/filtered/fineweb-2-filterrobots_roh.jsonl.gz/58903

Ils scolars e las scolaras da Vicosoprano e Stampa en Val Bregaglia pon puspè turnar en stanza da scola. Ils emprims dus dis da l'emna èn las scolas stadas serradas per spetgar sin ils resultads da tests da corona ch'ins ha fatg il glindesdi en las 14 classas da las duas scolas. Tuts tests sajan stads negativs, scriva la vischnanca.
Scola Malögia resta serrada
Sco previs resta la scola Malögia serrada enfin e cun glindesdi proxim, ils 6 da settember. Là èn tranter auter er persunas da la magistraglia infectada cun il virus.